พระราชบัญญัติโอนกิจการบริหารบางส่วนของเทศบาลเมืองนครศรีอยุธยา จังหวัดพระนครศรีอยุธยา ไปเป็นของสำนักงานปลัดกระทรวง กระทรวงสาธารณสุข พ.ศ. 2521
ประกาศวันที่ 1978-12-11

content: พระราชบัญญัติ โอนกิจการบริหารบางส่วนของเทศบาลเมืองนครศรีอยุธยา จังหวัดพระนครศรีอยุธยา ไปเป็นของสำนักงานปลัดกระทรวง กระทรวงสาธารณสุข พ.ศ. ๒๕๒๑
content: ภูมิพลอดุลยเดช ป.ร. ให้ไว้ ณ วันที่ ๓๐ พฤศจิกายน พ.ศ. ๒๕๒๑ เป็นปีที่ ๓๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควร โอนกิจการ ทรัพย์สิน หนี้ พนักงานเทศบาลและลูกจ้าง ของเทศบาลเมืองนครศรีอยุธยา จังหวัดพระนครศรีอยุธยา เฉพาะในส่วนที่เกี่ยวกับโรงพยาบาลปัญจมาธิราชอุทิศ ไปเป็นของสำนักงานปลัดกระทรวง กระทรวงสาธารณสุข
content: จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกิจการบริหารบางส่วนของเทศบาลเมืองนครศรีอยุธยา จังหวัดพระนครศรีอยุธยา ไปเป็นของสำนักงานปลัดกระทรวง กระทรวงสาธารณสุข พ.ศ. ๒๕๒๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันที่ ๑ มกราคม พ.ศ. ๒๕๒๒ เป็นต้นไป
sectionNo: 3
content: มาตรา ๓ ให้โอนบรรดากิจการ ทรัพย์สิน หนี้ พนักงานเทศบาลและลูกจ้าง ของเทศบาลเมืองนครศรีอยุธยา จังหวัดพระนครศรีอยุธยา เฉพาะในส่วนที่เกี่ยวกับโรงพยาบาลปัญจมาธิราชอุทิศ ไปเป็นของสำนักงานปลัดกระทรวง กระทรวงสาธารณสุข ให้พนักงานเทศบาลและลูกจ้างตามวรรคหนึ่งมีฐานะเป็นข้าราชการพลเรือนสามัญ หรือลูกจ้าง
sectionNo: 3
content: แล้วแต่กรณี ของสำนักงานปลัดกระทรวง กระทรวงสาธารณสุข ทั้งนี้ ตั้งแต่วันที่พระราชบัญญัตินี้ใช้บังคับ และเพื่อประโยชน์ในการนับเวลาราชการหรือเวลาทำงาน ให้ถือเวลาราชการหรือเวลาทำงานของบุคคลดังกล่าวในระหว่างที่เป็นพนักงานเทศบาล หรือลูกจ้างนั้น
sectionNo: 3
content: เป็นเวลาราชการของข้าราชการพลเรือนสามัญหรือเวลาทำงานของลูกจ้างแล้วแต่กรณี ด้วย ให้กระทรวงสาธารณสุขดำเนินการแต่งตั้งข้าราชการพลเรือนสามัญตามวรรคสองให้ดำรงตำแหน่งและรับเงินเดือนในตำแหน่งและในอัตราที่ไม่ต่ำกว่าเดิม ให้เสร็จภายในสิบห้าวันนับแต่วันที่พระราชบัญญัตินี้ใช้บังคับ
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยและรัฐมนตรีว่าการกระทรวงสาธารณสุขรักษาการตามพระราชบัญญัตินี้
content: ผู้รับสนองพระบรมราชโองการ พลเอก เกรียงศักดิ์ ชมะนันทน์ นายกรัฐมนตรี
content: หมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่กระทรวงมหาดไทย ได้รับรายงานจากจังหวัดพระนครศรีอยุธยาว่า เทศบาลเมืองนครศรีอยุธยาขอให้กระทรวงสาธารณสุขรับโอนโรงพยาบาลปัญจมาธิราชอุทิศไปดำเนินการต่อไป
content: เนื่องจากเทศบาลเมืองนครศรีอยุธยาไม่มีเงินงบประมาณพอที่จะปรับปรุงให้เจริญก้าวหน้าในการให้บริการรักษาพยาบาลแก่ประชาชนได้ สมควรให้สำนักงานปลัดกระทรวง กระทรวงสาธารณสุข รับโอนโรงพยาบาลแห่งนี้ไปดำเนินการปรับปรุงใช้ประโยชน์ในราชการด้านสาธารณสุขต่อไป จึงจำเป็นต้องตราพระราชบัญญัตินี้